《梅雪四律代张翚徐术陆平沈廉赋 其二》
元代·凌云翰

天教姑射会滕神，邂垢相逢自主宾。纵使积成三尺冻，如何藏得一分春。

饥乌啄处栖难定，么凤飞来认未真。蜡屐正愁山路滑，无由重折赠诗人。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。